[Foto’s] 29 voertuie bots op N12-snelwegOngeluk op die N12 (21 Maart 2017) Foto: ER24JHBCentral, Twitter Minstens een persoon is Dinsdagoggend dood en 60 persone beseer toe 29 motors op die N12-snelweg naby Putfontein in Benoni, Ekurhuleni, in ŉ ongeluk betrokke was. ER24 het gesê die voertuie, waaronder motors en vragmotors, het omstreeks 06:45 naby die Daveyton-afrit in swak sig weens mis plaasgevind. Chris Botha, woordvoerder van Netcare 911, het gesê paramedici was op die toneel en die pad is vir verkeer gesluit om die ongelukstoneel op te ruim. Die toneel strek oor sowat 3 km. Die beseerde persone is na verskeie hospitale geneem. Die oorsaak van die ongeluk is nog nie bekend nie. Motoriste word aangeraai om van alternatiewe roetes gebruik te maak.